rejauldu/bengali-wikipedia huggingface dataset:
তথ্য ও সম্প্রচার মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের তথ্যসম্পদ উন্নয়ন, তথ্য সংরক্ষণ, তথ্যের নিরাপদ সঞ্চালন, তথ্য অধিকার সংরক্ষণ, অবাধ তথ্য প্রবাহ নিশ্চিতকরণসহ তথ্যসংশ্লিষ্ট বিবিধ আইন, বিধি-বিধান, প্রবিধান প্রণয়ন এবং বাস্তবায়নের লক্ষ্যে কাজ করে থাকে। এছাড়াও একটি বড় অংশজুড়ে রয়েছে ইলেকট্রনিক ও প্রিন্ট গণমাধ্যম সংক্রান্ত কার্যাবলি।   মন্ত্রণালয়ের নামের ইতিহাস  বাংলাদেশের স্বাধীনতার পর এই মন্ত্রণালয়ের নাম ছিল ‘তথ্য ও সম্প্রচার মন্ত্রণালয়’। পরবর্তীতে মন্ত্রণালয়ের নাম থেকে ‘সম্প্রচার’ শব্দটি অপসারণ করে নাম রাখা হয় ‘তথ্য মন্ত্রণালয়’। তবে ২০২১ সালের মার্চে মন্ত্রণালয়ের নামে পুনরায় ‘সম্প্রচার’ শব্দটি যুক্ত করা হয়। কেননা দেশের সম্প্রচার বিষয়ক কার্যক্রম পরিচালনা এ মন্ত্রণালয়েরই কাজ। এছাড়া তথ্য ও যোগাযোগ প্রযুক্তি বিভাগের সাথে নামের মিল থাকার কারণেও মন্ত্রণালয়ের নাম পরিবর্তের প্রয়োজন দেখে দেয়।   আওতাধীন অধিদপ্তর ও প্রতিষ্ঠানসমূহ  যে সকল অধিদপ্তর ও প্রতিষ্ঠান তথ্য ও সম্প্রচার মন্ত্রণালয়ের আওতাধীন রয়েছে:  বিভাগ  সংক্ষেপে  স্থাপিত  দাপ্তরিক ওয়েবসাইট তথ্য অধিদফতর  পিআইডি     বাংলাদেশ বেতার    ১৯৩৯   বাংলাদেশ টেলিভিশন  বিটিভি  ১৯৬৪   বাংলাদেশ চলচ্চিত্র ও প্রকাশনা অধিদপ্তর       গণযোগাযোগ অধিদপ্তর       বাংলাদেশ প্রেস কাউন্সিল    ১৯৭৯   বাংলাদেশ চলচ্চিত্র উন্নয়ন কর্পোরেশন       বাংলাদেশ ফিল্ম আর্কাইভ  বিএফএ  ১৯৭৮   প্রেস ইনস্টিটিউট বাংলাদেশ  পিআইবি  ১৯৭৬   বাংলাদেশ সংবাদ সংস্থা  বাসস     জাতীয় গণমাধ্যম ইনস্টিটিউট  জাগই  ১৯৮০   বাংলাদেশ চলচ্চিত্র সেন্সর বোর্ড  বিএফসিবি     বাংলাদেশ চলচ্চিত্র ও টেলিভিশন ইনস্টিটিউট    ১০ সেপ্টেম্বর ২০১৪   তথ্য কমিশন         মন্ত্রী ও প্রতিমন্ত্রীগণের তালিকা  তথ্য ও সম্প্রচার মন্ত্রণালয়ের মন্ত্রী ও প্রতিমন্ত্রীর তালিকা:  শেখ আবদুল আজিজ   শামসুল হুদা চৌধুরী  শামসুল হুদা চৌধুরী  নাজমুল হুদা   এম শামসুল ইসলাম    আবু সাইয়িদ  এম শামসুল ইসলাম   আবুল কালাম আজাদ   হাসানুল হক ইনু   মোহাম্মদ হাছান মাহমুদ   মুরাদ হাসান  মোহাম্মদ আলী আরাফাত  নাহিদ ইসলাম (উপদেষ্টা)  মাহফুজ আলম (উপদেষ্টা)   আরও দেখুন   বাংলাদেশের সরকারি সংস্থাসমূহ   তথ্যসূত্র    বহিঃসংযোগ   তথ্য ও সম্প্রচার মন্ত্রণালয়ের ওয়েবসাইট  বিষয়শ্রেণী:তথ্য ও সম্প্রচার মন্ত্রণালয় (বাংলাদেশ) বিষয়শ্রেণী:বাংলাদেশ সরকারের মন্ত্রণালয় বিষয়শ্রেণী:বাংলাদেশের গণমাধ্যম
হরিশ্চন্দ্রপুর ১ সমষ্টি উন্নয়ন ব্লক পশ্চিমবঙ্গের মালদা জেলার চাঁচল মহকুমার অন্তর্গত একটি প্রশাসনিক বিভাগ। হরিশ্চন্দ্রপুর তহশিলটি দুটি ভাগে বিভক্ত ১ নং ব্লক উত্তরাংশ নিয়ে গঠিত এবং ২ নং ব্লকটি দক্ষিণাংশ নিয়ে গঠিত। এই ব্লকের সদরদপ্তর হরিশ্চন্দ্রপুরে অবস্থিত।  ভূগোল হরিশ্চন্দ্রপুর ১ নং ব্লক  দ্রাঘিমাংশে অবস্থিত। এই ব্লকটি মালদা জেলার একবারে উত্তরাংশে, উত্তরে রয়েছে বিহার। ব্লকটির মত আয়তন হলো ১৭১.৪০ বর্গ কিলোমিটার।   গ্রাম পঞ্চায়েত  হরিশ্চন্দ্রপুর ১ সমষ্টি উন্নয়ন ব্লকের পঞ্চায়েত সমিতির গ্রাম পঞ্চায়েত গুলি হলো: কুশিদা, বড়ই, রাশিদাবাদ, তুলশিহাটা, ভিঙ্গলে, মাহেন্দ্রপুর, হরিশ্চন্দ্রপুর ।  জনপরিসংখ্যান ২০১১ সালের জনগণনা অনুসারে, হরিশ্চন্দ্রপুর ১ ব্লকের জনসংখ্যা ১৯৯,৪৯৩। এর মধ্যে ১০৩,১৮৩ জন পুরুষ ও   ৯৬,৩১০ জন মহিলা।  সা‌‌‌‌‌‌ক্ষরতা ২০১১ সালের জনগণনা অনুসারে, হরিশ্চন্দ্রপুর ১ ব্লকের ১৯৯,৪৯৩ জনের মধ্যে ৮৮,৫৯১ জন স্বাক্ষর। তার মধ্যে  ৫০,১৯৬ জন পুরুষ ও ৩৮,৩৯৫ জন মহিলা।   তথ্যসূত্র   বিষয়শ্রেণী:মালদা জেলার ব্লক বিষয়শ্রেণী:মালদা জেলার প্রশাসনিক বিভাগ বিষয়শ্রেণী:পশ্চিমবঙ্গের ব্লক বিষয়শ্রেণী:মালদহ জেলার সমষ্টি উন্নয়ন ব্লক
চারিয়া মাদ্রাসা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত একটি রেলওয়ে স্টেশন।  ইতিহাস আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের স্টেশন হিসেবে চারিয়া মাদ্রাসা রেলওয়ে স্টেশন তৈরি করা হয়।  পরিষেবা চারিয়া মাদ্রাসা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: নাজিরহাট কমিউটার।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
চাকদহ কলেজ ভারতের পশ্চিমবঙ্গ রাজ্যের নদিয়া জেলার চাকদহের একটি সাধারণ ডিগ্রি মহাবিদ্যালয়। এটি ১৯৭২ সালে প্রতিষ্ঠিত হয়। মহাবিদ্যালয়টি কলা, বিজ্ঞান ও বাণিজ্য এই তিনটি ধারার বিভিন্ন বিষয়ে স্নাতক কোর্স সরবরাহ করে। এটি কল্যাণী বিশ্ববিদ্যালয়ের অধীনস্থ মহাবিদ্যালয়।   বিভাগ   বিশ্ববিদ্যালয়ের বিভাগসমূহ তালিকা আকারে প্রকাশ করা হল:  + বিজ্ঞান  কলা  বাণিজ্য   রসায়ন বিভাগ   পদার্থবিজ্ঞান বিভাগ   গণিত বিভাগ   উদ্ভিদবিজ্ঞান বিভাগ   প্রাণিবিদ্যা বিভাগ   পরিবেশবিদ্যা বিভাগ   কম্পিউটার বিজ্ঞান বিভাগ  পরিসংখ্যান বিভাগ  কম্পিউটার বিজ্ঞান বিভাগ বাংলা বিভাগ  ইংরেজি বিভাগ   সংস্কৃতি বিভাগ   ইতিহাস বিভাগ  ভূগোল বিভাগ   রাষ্ট্রবিজ্ঞান বিভাগ  দর্শনশাস্ত্র বিভাগ   শারীরিক শিক্ষা বিভাগ  এডুকেশন বিভাগ  অর্থনীতি বিভাগ বাণিজ্য বিভাগ (হিসাবরক্ষণ)   অনুমোদিত  কলেজটি ১৯৯৯ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত। এটি ২০১৭ সালের ন্যাক সমীক্ষায় বি-গ্রেড কলেজ হিসাবে স্বীকৃতি লাভ করে।   আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বিষয়শ্রেণী:কল্যাণী বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:নদিয়া জেলার বিশ্ববিদ্যালয় ও কলেজ বিষয়শ্রেণী:পূর্বে কলকাতা বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:১৯৭৩-এ পশ্চিমবঙ্গে প্রতিষ্ঠিত বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
রোমিও বেবে কম্বু (; জন্ম: ১ জুলাই ১৯৮২; বেবে কম্বু নামে সুপরিচিত) হলেন একজন বুর্কিনাবি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় শেরবুর এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেছেন।  কম্বু ২০০২ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছিলেন; বুর্কিনা ফাসোর জার্সি গায়ে তিনি এপর্যন্ত ১৮ ম্যাচে অংশগ্রহণ করেছিলেন।  প্রারম্ভিক জীবন রোমিও বেবে কম্বু ১৯৮২ সালের ১লা জুলাই তারিখে বুর্কিনা ফাসোর পেনি-উয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল ২০০২ সালের ২০শে জানুয়ারি তারিখে, ১৯ বছর, ৬ মাস ও ১৯ দিন বয়সে, ডান পায়ে ফুটবল খেলায় পারদর্শী কম্বু দক্ষিণ আফ্রিকার বিরুদ্ধে অনুষ্ঠিত ২০০২ আফ্রিকা কাপ অব নেশন্সের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছিলেন। উক্ত ম্যাচের ৫১তম মিনিটে রক্ষণভাগের খেলোয়াড় আমাদু তুরের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে কম্বু সর্বমোট ১ ম্যাচে অংশগ্রহণ করেছিলেন।  পরিসংখ্যান আন্তর্জাতিক  দল  সাল  ম্যাচ  গোল বুর্কিনা ফাসো  ২০০২  ১  ০ ২০০৪  ৭  ০ ২০০৫  ৩  ০ ২০০৬  ১  ০ ২০০৭  ৪  ০ ২০০৯  ২  ০ সর্বমোট  ১৮  ০  তথ্যসূত্র  বহিঃসংযোগ            বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:বোবো দিউলাসোর ব্যক্তি বিষয়শ্রেণী:বুর্কিনাবি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফাসো-ইয়েনেঙ্গা স্পোর্টস অ্যাসোসিয়েশনের খেলোয়াড় বিষয়শ্রেণী:রেসিং ক্লাব বোবো দিউলাসোর খেলোয়াড় বিষয়শ্রেণী:রেল ক্লাব কাদিওগোর খেলোয়াড় বিষয়শ্রেণী:লুয়াঁ-কুইজো ফুটবল ক্লাবের খেলোয়াড় বিষয়শ্রেণী:ফুটবল ক্লাব রোয়েঁর খেলোয়াড় বিষয়শ্রেণী:ফুটবল ক্লাব মোঁতসো ব্রুগংয়ের খেলোয়াড় বিষয়শ্রেণী:শেরবুর স্পোর্টস অ্যাসোসিয়েশনের খেলোয়াড় বিষয়শ্রেণী:ফুটবল ক্লাব মার্তিগের খেলোয়াড় বিষয়শ্রেণী:বুর্কিনাবি প্রিমিয়ার লিগের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০০২ আফ্রিকা কাপ অব নেশন্সের খেলোয়াড় বিষয়শ্রেণী:২০০৪ আফ্রিকা কাপ অব নেশন্সের খেলোয়াড় বিষয়শ্রেণী:বুর্কিনাবি প্রবাসী ফুটবলার বিষয়শ্রেণী:ফ্রান্সে বুর্কিনাবি প্রবাসী ক্রীড়াবিদ বিষয়শ্রেণী:ফ্রান্সে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
আফগানিস্তান টাইমস ডেইলি একটি স্বাধীন, ইংরেজি ভাষার সংবাদপত্র  যার মালিক রানা থিঙ্ক ট্যাঙ্কস এবং কাবুল, আফগানিস্তানে প্রকাশিত হয়। ২০০৫ সালে প্রতিষ্ঠিত,  সংবাদপত্রটি ১২ পৃষ্ঠায় প্রকাশিত হয় এবং এতে রাজনৈতিক, সামাজিক এবং সাংস্কৃতিক তাত্পর্যের স্থানীয় সমস্যাগুলির উপর আলোকপাত করে নিবন্ধ রয়েছে। সংবাদপত্রটি প্রিন্ট এবং অনলাইন উভয় ফরম্যাটেই প্রকাশিত হয়।   কর্মী  আফগানিস্তান টাইমস ডেইলি একজন প্রধান সম্পাদক, উপ-সম্পাদক, সাংবাদিক, গ্রাফিক ডিজাইনার এবং অনুবাদক নিয়োগ, একটি সম্পাদকীয় বোর্ড দ্বারা পরিচালিত হয়। সম্পাদকীয় বোর্ডের সদস্যদের মধ্যে রয়েছেন ড. শরীফ ফয়েজ (আফগানিস্তান ইনভেস্টমেন্ট সাপোর্ট এজেন্সি (আইএসএ) এর প্রধান, ড. ওমর জাখিলওয়াল, ড. সুলতানা পারওয়ান্তা, ড. শরিফা শরীফ এবং সাদুদ্দিন শপুন (আফগানিস্তানের ভয়েস অফ আমেরিকার (ভিওএ) প্রাক্তন প্রযোজক)৷   তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:আফগানিস্তানের দৈনিক সংবাদপত্র বিষয়শ্রেণী:২০০৫-এ প্রতিষ্ঠিত প্রকাশনা বিষয়শ্রেণী:এশিয়ার ইংরেজি ভাষার সংবাদপত্র বিষয়শ্রেণী:২০০৫-এ আফগানিস্তানে প্রতিষ্ঠিত বিষয়শ্রেণী:কাবুলের গণমাধ্যম
ঘ হলো ভারতীয় আবুগিদার চতুর্থ ব্যঞ্জনবর্ণ। আধুনিক ভারতীয় লিপিতে, ঘ ব্রাহ্মী বর্ণ 13px|gha থেকে উদ্ভূত হয়েছে যা আবার সম্ভবত গুপ্ত বর্ণ 13px-এর মধ্য দিয়ে আরামাইক 10px ("H/X")  থেকে উদ্ভূত হয়েছিল।   গণিতে ঘ  আর্যভট্টের ব্যবহার  ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। घ’র বিভিন্ন রূপের মানসমূহ নিচে দেয়া হল:  घ  = ৪ (४) घि  = ৪০০ (४००) घु  = ৪০,০০০ (४० ०००) घृ  = ৪,০০০,০০ (४० ०० ०००) घॢ  = ৪ (४०८) घे  = ৪ (४०१०) घै  = ৪ (४०१२) घो  = ৪ (४०१४) घौ  = ৪ (४०१६)  বাংলা ঘ  ঘ ()) হলো বাংলা বর্ণমালার চতুর্থ ব্যঞ্জনবর্ণ এবং ১৯তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। 'ঘ' হলো একটি পূর্ণমাত্রাযুক্ত ব্যঞ্জনবর্ণ। বৈশিষ্ট্য এটি একটি পূর্ণমাত্রাবিশিষ্ট ব্যঞ্জন ধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত অঘোষ মহাপ্রাণ তালব্য ধ্বনি। এর উচ্চারণস্হান জিহবামূল বা পশ্চাত্তালু।  তথ্যসূত্র  বিষয়শ্রেণী:ইন্ডিক অক্ষর
মণিকুন্তলা সেন (১১ ডিসেম্বর ১৯১০ - ১১ সেপ্টেম্বর ১৯৮৭) ছিলেন ভারতের কমিউনিস্ট পার্টির প্রথম কয়েকজন সক্রিয় মহিলা সদস্যাদের মধ্যে অন্যতম। অবিভক্ত বাংলার প্রথম সারির মহিলা নেত্রী ও বঙ্গীয় প্রাদেশিক মহিলা আত্মরক্ষার সমিতির অন্যতম প্রতিষ্ঠাত্রী। উনি ওনার স্মৃতিকথা 'সেদিনের কথা' (ইংরেজিতে 'ইন সার্চ অফ ফ্রিডম: অ্যান আনফিনিশড জার্নি') - এর জন্য বিখ্যাত।   জন্ম ও প্রারম্ভিক জীবন মণিকুন্তলা সেনের জন্ম ১৯১০ খ্রিস্টাব্দের ১১ ডিসেম্বর অঞ্জলি বসু সম্পাদিত,সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৯২,  অধুনা বাংলাদেশের বরিশালে। পিতা বিলাশচন্দ্র সেন ছিলেন বরিশাল জেলার স্থানীয় জমিদারের কমন ম্যানেজার। উনি বিখ্যাত জাতীয়তাবাদী নেতা ও শিক্ষাবিদ অশ্বিনী কুমার দত্ত, যিনি ওনার পরিবারের পরিচিত ছিলেন, দ্বারা প্রভাবিত হন। এছারাও ছিলেন উনি যেখান থেকে স্নাতক হন, সেই ব্রজমোহন কলেজের অধ্যক্ষ জগদীশ চন্দ্র মুখোপাধ্যায়। ১৯২৩ সালে মহাত্মা গান্ধী যখন বরিশালে যান তখন ওনারে সাথে মণিকুন্তলা সেনের দেখা হয়।  রচিত গ্রন্থ  সেদিনের কথা (আত্মজীবনীমূলক গ্রন্থ)  জনজাগরণে নারীজাগরণে (২০২০), আনন্দ পাবলিশার্স, কলকাতা   ইন সার্চ অফ ফ্রিডম:অ্যান্ডফিনিশিড জার্নি(২০০১), স্ত্রী, 'সেদিনের কথা' স্মৃতিকথার ইংরাজী অনুবাদ।  তথ্যসূত্র  বিষয়শ্রেণী:১৯১১-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:মার্কসবাদী নারীবাদী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:বাঙালি লেখক বিষয়শ্রেণী:ভারতীয় নারীবাদী লেখক বিষয়শ্রেণী:১৯১০-এর দশকে জন্ম বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:ভারতীয় নারীবাদী বিষয়শ্রেণী:বাংলা ভাষার লেখক বিষয়শ্রেণী:বরিশালের রাজনীতিবিদ বিষয়শ্রেণী:বরিশালের লেখক বিষয়শ্রেণী:ভারতীয় মার্ক্সবাদী লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় জীবনীকার বিষয়শ্রেণী:পশ্চিমবঙ্গের লেখিকা বিষয়শ্রেণী:২০শ শতাব্দীর ভারতীয় নারী রাজনীতিবিদ
সদ্যপুস্করনী ইউনিয়ন বাংলাদেশের রংপুর বিভাগের রংপুর জেলার রংপুর সদর উপজেলার অন্তর্গত একটি ইউনিয়ন পরিষদ। এটি ৯৭.৫৬ বর্গকিমি (৩৭.৬৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫২,৩১৩ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৬টি। রংপুর সিটি কর্পোরেশন প্রতিষ্ঠার পূর্বে এটি ৮নং সদ্যপুস্করণী ইউনিয়ন পরিষদ নামে পরিচিত থাকলেও, সিটি কর্পোরেশন প্রতিষ্ঠার ফলে রংপুর সদর উপজেলার মোট ৭টি ইউনিয়ন পরিষদের কার্যক্রম বিলুপ্ত হওয়ায় বর্তমানে এটি উপজেলার ৪নং সদ্যপুস্করণী ইউনিয়ন পরিষদ নামে পরিচিত।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:রংপুর সদর উপজেলার ইউনিয়ন
কোরা একটি প্রশ্নোত্তরের ওয়েবসাইট, যেখানে একজন ব্যবহারকারী প্রশ্ন করতে পারে এবং অন্যান্য ব্যবহারকারীর করা প্রশ্নগুলির উত্তর প্রদান, মতামত, সম্পাদনা এবং সম্প্রদায় (কমিউনিটি) দ্বারা যথাযথ উত্তরকে নির্মিত করা হয়। কোম্পানিটি ২০০৯ সালের জুন মাসে প্রতিষ্ঠিত হয়েছিল এবং ওয়েবসাইটটিকে জনসাধারণের কাছে জুন ২১ তারিখে প্রকাশ করে।  ইতিহাস:  জুন ২০০৯ সালে সাবেক ফেসবুক কর্মীদের একজন অ্যাডাম ডি অ্যাঞ্জেলো এবং চার্ল চেভারের সহযোগিতায় কোরা প্রতিষ্ঠিত হয়েছিল। অনেকে জানতে চেয়েছিলেন যে, কেন তারা এই কোরা নামটি বেছে নিয়েছে; চেভার বলেছেন,"আমি কোরাম বা পাবলিক মণ্ডলীর সাথে এটি সংযুক্ত করি।" আমরা কয়েক সপ্তাহ ধরে চিন্তাভাবনা করেছিলাম ও চিন্তাভাবনা লিখেছিলাম যা আমরা ভাবতে পারি। কোয়ারার সবচেয়ে কাছের প্রতিযোগিতাপূর্ণ নাম ছিল 'কোভার' 'কিন্তু আমরা শেষ পর্যন্ত কোরা নাম স্থাপন করেছিলাম।  কোরার ব্যবহারকারী বেস ২০১০ সাল থেকে দ্রুত বর্ধনশীল হয়েছে। ২০১৭ সালের এপ্রিলের হিসাবে কোরা দাবি করেছিল যে তাদের ১৯০ মিলিয়ন মাসিক অনন্য ব্যবহারকারী হয়েছে, যা এক বছর আগে পর্যন্ত ১০০ মিলিয়ন ছিল। কোরা ব্যবহারকারীর ভিত্তি দ্রুত বৃদ্ধি পেয়েছে এবং ২০১০ সালের ডিসেম্বরের শেষের দিকে সাইটটি দর্শকদের স্পাইক দেখতে পাচ্ছিল তার স্বাভাবিক বোঝা পাঁচ থেকে দশগুণ বেশি হয়ে যে ওয়েবসাইটটি প্রাথমিকভাবে বর্ধিত ট্র্যাফিক পরিচালনা করতে অসুবিধা বোধ করছিল। জুন ২০১১তে কোরা তার পরিভ্রমণ এবং ব্যবহারযোগ্যতা পুনর্নির্মাণ করে। সহ-প্রতিষ্ঠাতা অ্যাডাম ডি অ্যাঞ্জেলো উইকিপিডিয়ায় পুনরায় নকশাকৃত কোরাকে তুলনা করেছিলেন এবং বলেছিলেন যে ওয়েবসাইটটিতে পরিবর্তনগুলি কী কাজ করেছিল এবং ছয় মাস আগে এর আগে যখন নজিরবিহীন বৃদ্ধি পেয়েছিল তখন কী হয়নি তার ভিত্তিতে পরিবর্তন করা হয়েছিল।  ২০১২ সালের সেপ্টেম্বরে সহ-প্রতিষ্ঠাতা চার্লি চেভার কোম্পানির সহ-অপারেটর হিসাবে পদত্যাগ করেন এবং উপদেষ্টার ভূমিকা পালন করেন।  জানুয়ারি ২০১৩ তে কোরা একটি ব্লগিং প্ল্যাটফর্ম চালু করেছে যা ব্যবহারকারীদের তাদের প্রোফাইলে প্রশ্ন-উত্তর সামগ্রী পোস্ট করার অনুমতি দেয়।  কোরা ২০ মার্চ ২০১৩ তারিখে তার ওয়েবসাইটে প্রশ্ন ও উত্তরগুলির একটি পূর্ণ-পাঠ্য অনুসন্ধান শুরু করেছে, এপ্রিল ২০১৪ সালে, কোরা ৯০০ মিলিয়ন ডলার মূল্যের টাইগার গ্লোবাল থেকে ৪০ মিলিয়ন ডলার জোগাড় করেছিল।থাম্ব|Quoraথাম্ব|Quora siteথাম্ব|Quora CEO Adam D'Angeloথাম্ব|Adam D'Angelo and Steven Levy in 2011কোরা দ্বারা নিম্নের যেকোনটি বোঝানো যেতে পারে:   কোরা (বাদ্যযন্ত্র), আফ্রিকায় প্রচলিত ২১-তারবিশিষ্ট এক ধরনের বাদ্যযন্ত্র।  কোরা (তীর্থযাত্রা), বৌদ্ধ ধর্মানুসারীদের তীর্থযাত্রা।  কোরা (গোষ্ঠী), ভারতের মধ্যভাগে বসবাসকারী বাঞ্জারাস উপজাতির অন্য নাম।  কোরা (ব্যান্ড) নিউজিল্যান্ডের একটি রেগিয়া ব্যান্ড।  কোরা পুরস্কার, আফ্রিকার সঙ্গীতের জন্য পুরস্কার  কোরা, ইথিওপিয়া  কোরা (ওয়েবসাইট), প্রশ্ন এবং উত্তর ওয়েবসাইট
হালাহ বিনতে ওয়াহব ইবনে আব্দ মানাফ বিন যুহরাহ (  ) আবদুল মুত্তালিব ইবনে হাসিমের স্ত্রীদের মধ্যে একজন ছিলেন।   জীবনী  আবদুল মুত্তালিবের সাথে হালাহের যেদিন বিয়ে হয় সেই একই দিন বোন আমিনাহ বিনতে ওয়াহব ইবনে আবদ মানফ ইবনে জুহরা, ইসলামিক নবী মুহাম্মদের মা, আবদুল্লাহ ইবনে আব্দুল মুত্তালিবকে বিয়ে করেছিলেন।   তিনি হামজা, সাফিয়াহ, আল-মুকওয়াভিম ও  হজল এর মা ছিলেন। এভাবে হামজা এবং মুহম্মদ বিভিন্ন উপায়ে সম্পর্কিত ছিলেন।। তিনি চাচাতো ভাই (তার মায়ের দিক থেকে) অপসারণ করেছিলেন; চাচা (তার বাবার দিক থেকে); আবু লাহাবের মুক্তিপ্রাপ্ত ক্রীতদাসী থুয়েবার দিক থেকে দুধভাই। এছাড়াও হামজা ও মুহাম্মদ ভায়রাভাই ছিল, হামজার স্ত্রী সালমা বিনতে ঊমায়স ও মুহাম্মদের স্ত্রী মায়মুুুনা সম্পর্কে সৎ বোন ছিলো। অন্য বোন উম্মে ফাদলকে বিয়ে করেছিলেন মুহাম্মদের আরেক চাচা আব্বাস ইবনে আবদুল মুত্তালিব।  হালাহের ভাইয়েরা হচ্ছে আবু ওয়াক্কাস (সা'দ ইবনে আবি ওয়াক্কাসের পিতা) এবং নওফাল।   আরও দেখুন    হালহ (নাম)   ওয়াহব  (নাম)   মুহাম্মদ পরিবারের বংশলতিকা   তথ্যসূত্র   বিষয়শ্রেণী:সাহাবীর পূর্বপুরুষ বিষয়শ্রেণী:মুহাম্মাদের পরিবার বিষয়শ্রেণী:নারী সাহাবা বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:৬ষ্ঠ শতাব্দীর নারী বিষয়শ্রেণী:বনু জুহরাহ বিষয়শ্রেণী:সুফিবাদ বিষয়শ্রেণী:ইসলাম
জিম্বাবুয়ে ক্রিকেট (জেডসি) জিম্বাবুয়ের ক্রিকেট ক্রীড়ায় প্রধান নিয়ন্ত্রক সংস্থা। পূর্বে এ সংস্থাটি জিম্বাবুয়ে ক্রিকেট ইউনিয়ন (জেডসিইউ) নামে পরিচিত ছিল। আন্তর্জাতিক ক্রিকেট কাউন্সিলের পূর্ণাঙ্গ সদস্য এটি। জিম্বাবুয়ে ক্রিকেট দলের পরিচালনাসহ অন্যান্য দেশের সাথে টেস্ট, একদিনের আন্তর্জাতিক ও টুয়েন্টি২০ আন্তর্জাতিক সফরে জিম্বাবুয়ে ক্রিকেট অঙ্গাঙ্গীভাবে জড়িত। এছাড়াও, সংস্থাটি স্ট্যানবিক ব্যাঙ্ক ২০ সিরিজ, কোকা-কোলা মেটব্যাঙ্ক প্রো৫০ চ্যাম্পিয়নশীপ, ক্যাসল লোগান কাপসহ ঘরোয়া ক্রিকেট আয়োজন করে। অন্যতম উন্নয়নশীল ক্রিকেটভূক্ত দেশের সংস্থা হিসেবে জিম্বাবুয়ে ক্রিকেট পরিচিত। বর্তমানে আইসিসি টেস্ট র‌্যাঙ্কিংয়ে ৯ম, ওডিআই র‌্যাঙ্কিংয়ে ১১শ এবং টি২০আইয়ে জিম্বাবুয়ের অবস্থান ১৩শ। দুর্বল ক্রীড়াশৈলী প্রদর্শনের কারণে কয়েক বছর স্বেচ্ছায় টেস্ট ক্রিকেট থেকে নিজেদের দূরে সরিয়ে রেখেছিল।   ইতিহাস  ২০০০-এর দশকে জিম্বাবুয়ে ক্রিকেট ক্রান্তিকাল অতিক্রম করে। ২০০৩ সালের ক্রিকেট বিশ্বকাপে নামিবিয়া দলের বিপক্ষে খেলাচলাকালে দলের অন্যতম সদস্য অ্যান্ডি ফ্লাওয়ার ও হেনরি ওলোঙ্গা জিম্বাবুয়েতে রাজনৈতিক পরিস্থিতি বিবেচনায় এনে গণতন্ত্র হত্যার প্রতিবাদে বাহুতে কালো কাপড় বেঁধে প্রতিবাদ জানান। পরবর্তীতে উভয়েই আন্তর্জাতিক ক্রিকেট থেকে অবসর নেন। ২০০৪ সালে বাদ-বাকী অভিজ্ঞতাসম্পন্ন খেলোয়াড়গণ আন্তর্জাতিক ক্রীড়া থেকে নিজেদের সরিয়ে নিলে ও তৎকালীন অধিনায়ক হিথ স্ট্রিককে বাদ দিলে খুবই তরুণ ও অনভিজ্ঞ খেলোয়াড়েরা শ্রীলঙ্কা ও অস্ট্রেলিয়ার বিপক্ষে প্রতিদ্বন্দ্বিতা করে। ফলশ্রুতিতে টেস্ট মর্যাদা থেকে ২০১১ সালের শুরুর দিক পর্যন্ত নিজেদের নাম প্রত্যাহার করে। জিম্বাবুয়ে দলের ফিল্ডিং চমকপ্রদ ও ২০০৭ সালের আইসিসি বিশ্ব টুয়েন্টি২০ প্রতিযোগিতার গ্রুপ পর্বে অস্ট্রেলিয়ার বিপক্ষে জয়ী হয়। পরবর্তীতে ২০১১ সালের শেষদিকে টেস্ট মর্যাদা পুণর্বহালের লক্ষ্যে বাংলাদেশ, পাকিস্তান ও নিউজিল্যান্ডের বিপক্ষে খেলার প্রস্তুতি নেয়।   টেস্ট ক্রিকেটে প্রত্যাবর্তন  টেস্ট মর্যাদা ফিরে পাওয়া ও উত্তোরণের অংশ হিসেবে জিম্বাবুয়ে ক্রিকেট কর্তৃপক্ষ হারারে স্পোর্টস ক্লাব ও মুতারে স্পোর্টস ক্লাব মাঠ দু’টোর বড় ধরনের সংস্কারের কথা ঘোষণা করে।http://www.cricinfo.com/zimbabwe/content/story/481066.html এছাড়াও, ভিক্টোরিয়া জলপ্রপাতের কাছে নতুন একটি টেস্ট মাঠ নির্মাণেরও পরিকল্পনা নেয়া হয়।http://www.cricinfo.com/zimbabwe/content/story/465632.html রিবকের সাথে তিন-বছর মেয়াদে $১ মিলিয়ন মার্কিন ডলারের চুক্তিতে আবদ্ধ হয়। এ চুক্তির ফলে রিবক ঘরোয়া প্রতিযোগিতায় সম্প্রচারস্বত্ত্ব পায় ও জিম্বাবুয়ে জাতীয় ক্রিকেট দলের সাজ-সরঞ্জাম সরবরাহের ব্যবস্থা করবে।http://www.cricinfo.com/zimbabwe/content/story/484154.html   তথ্যসূত্র    বহিঃসংযোগ   brmtaylor.com zimcricketnews.com zimcricket.org Zimbabwe Cricket Results cricxpert.com  বিষয়শ্রেণী:ক্রিকেট প্রশাসন বিষয়শ্রেণী:জিম্বাবুয়েতে ক্রিকেট প্রশাসন বিষয়শ্রেণী:জিম্বাবুয়ের ক্রীড়া পরিচালনা সংস্থা
গুরু নানক দেব বিশ্ববিদ্যালয় ভারতের অমৃতসরের একটি পাবলিক রাজ্য বিশ্ববিদ্যালয়। এটি অনলাইনে অনেক উচ্চশিক্ষা ডিগ্রি কোর্সও অফার করে। বিশ্ববিদ্যালয়ের ক্যাম্পাসটি  জুড়ে বিস্তৃত।  ক্যাম্পাস প্রধান প্রবেশদ্বার|thumb|left  গুরু নানক দেব বিশ্ববিদ্যালয় ক্যাম্পাস কোট খালসার কাছে ৫০০ একর (২০০ হেক্টর) জুড়ে বিস্তৃত, প্রায় ৮ কিমি (৫.০ মাইল) অমৃতসরের পশ্চিমে অমৃতসর-লাহোর হাইওয়েতে, খালসা কলেজের পাশে। বিশ্ববিদ্যালয়টি ২৪শে নভেম্বর সালে প্রতিষ্ঠিত হয়েছিল এবং প্রথম শিখ গুরু, গুরু নানক দেবের নামে নামকরণ করা হয়েছে। এই বিশ্ববিদ্যালয়ে ন্যাশনাল ইনস্টিটিউট অফ পাঞ্জাবি ভাষা, সাহিত্য ও সংস্কৃতি, ইন্ডিয়ান ইনস্টিটিউট অফ ট্যুরিজম অ্যান্ড ট্রাভেল ম্যানেজমেন্ট এবং ইন্ডিয়ান ইনস্টিটিউট অফ পাবলিক অ্যাডমিনিস্ট্রেশন সহ বেশ কয়েকটি গবেষণা কেন্দ্র এবং প্রতিষ্ঠান রয়েছে।  র‍্যাঙ্কিং  ২০২৩ সালে ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (এনআইআরএফ) দ্বারা গুরু নানক দেব বিশ্ববিদ্যালয় ভারতের বিশ্ববিদ্যালয়গুলির মধ্যে ৪৮ তম এবং সামগ্রিকভাবে ৮৭ তম স্থানে রয়েছেন।  উপাচার্য অধ্যাপক বিষাণ সিং সামুন্দ্রি (১৯৬৯ থেকে ১৯৭৮) করম সিং গিল (১৯৭৮ থেকে ১৯৮১) জে এস গ্রেওয়াল (১৯৮১ থেকে ১৯৮৪) এস এস বাল (১৯৫৮ থেকে ১৯৮৮) গুরদীপ সিং রণধাওয়া (১৯৮৯ থেকে ১৯৯৬) হরভজন সিং সোচ (১৯৯৬-২০০১) এস পি সিং (২০০১ থেকে ২০০৬) জয় রূপ সিং পান্নু (২০০৬-২০০৯) অধ্যাপক আজাইব সিং ব্রার (২০০৯ থেকে ২০১৭) জসপাল সিং সান্ধু (২০১৭-বর্তমান)   গ্যালারি    উল্লেখযোগ্য প্রাক্তন শিক্ষার্থী  গুরু নানক দেব বিশ্ববিদ্যালয়ের উল্লেখযোগ্য প্রাক্তনীদের মধ্যে রয়েছেন:  অজিত পাল সিং, ভারতীয় হকি অলিম্পিয়ান এবং পদ্মশ্রী ও অর্জুন পুরস্কার উভয়ই  অধ্যাপক ভুরা সিং ঘুমান, প্রাক্তন উপাচার্য, পাঞ্জাবি বিশ্ববিদ্যালয়, পাতিয়ালা  সুরজিৎ পাট্টার, পাঞ্জাবি লেখক ও কবি (বর্তমানে পাঞ্জাব আর্টস কাউন্সিলের সভাপতি, চণ্ডীগড় এবং পদ্মশ্রী পুরস্কারপ্রাপ্ত)  সতিন্দর সাত্তি, উপস্থাপক ও অভিনেত্রী  অমরিন্দর গিল, গায়ক ও অভিনেতা  রঞ্জিত বাওয়া, গায়ক ও অভিনেতা  কপিল শর্মা, কৌতুক অভিনেতা, অভিনেতা, গায়ক   সুগন্ধা মিশ্র, গায়ক ও অভিনেত্রী  গুরপ্রীত ঘুগ্গি, কৌতুক অভিনেতা এবং অভিনেতা  সঞ্জীব কুমার যাদব, উপ-পুলিশ কমিশনার  আরও দেখুন   ইন্ডিয়ান ইনস্টিটিউট অব ম্যানেজমেন্ট, অমৃতসর  গুরু নানক দেবের নামাঙ্কিত স্থানসমূহের তালিকা  তথ্যসূত্র  বহিঃসংযোগ   বিশ্ববিদ্যালয়ের অফিসিয়াল ওয়েবসাইট  ন্যাক সার্টিফিকেট    বিষয়শ্রেণী:পাঞ্জাব, ভারতে বিশ্ববিদ্যালয় বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:অমৃতসরে শিক্ষা বিষয়শ্রেণী:১৯৬৯-এ প্রতিষ্ঠিত পাঞ্জাব, ভারত বিষয়শ্রেণী:গুরু নানকের স্মৃতিসৌধ বিষয়শ্রেণী:মৌলানা আবুল কালাম আজাদ ট্রফি প্রাপক
পার (অনুবাদ: "দ্য ক্রসিং") গৌতম ঘোষ পরিচালিত একটি ১৯৮৪ সালের ভারতীয় হিন্দি-ভাষার চলচ্চিত্র। ছবিটিতে অভিনয় করেছেন শাবানা আজমি, নাসিরউদ্দিন শাহ ও ওম পুরি । নওরঙ্গিয়া চরিত্রে অভিনয়ের জন্য নাসিরউদ্দিন শাহ ভলপি কাপ জিতেছিলেন। ছবিটি সমরেশ বসু রচিত বাংলা গল্প পাড়ী অবলম্বনে নির্মিত হয়েছে।    পটভূমি  পার বিহারের এক গ্রামের শোষণের চলচ্চিত্র, যেখানে একজন বাড়িওয়ালা (উৎপল দত্ত) -এর লোকেরা একটি গ্রামকে প্রায় ধ্বংস করে দিয়েছে এবং সেই গ্রামে প্রগতিশীল শক্তি এক দানশীল স্কুল শিক্ষক (অনিল চ্যাটার্জি) -কে হত্যা করে। শ্রমিক নওরঙ্গিয়া (নাসিরউদ্দিন শাহ) নিষ্ক্রিয় প্রতিরোধের ঐতিহ্য ভেঙে বাড়িওয়ালার ভাইকে হত্যা করে প্রতিশোধ নেওয়ার চেষ্টা করে। নওরঙ্গিয়া এবং তাঁর স্ত্রী রমা (শাবানা আজমি) পলাতক হন। অন্য কোথাও জীবিকা নির্বাহের শতচেষ্টার পরে, দু'জনেই দেশে ফিরে যাওয়ার সিদ্ধান্ত নেন। ভাড়া টাকার জন্য, তারা শুকরের পাল নদীর মধ্য দিয়ে নিয়ে যেতে সম্মত হয়, যার ফলে গর্ভবতী রমা বিশ্বাস করে যে সে তার শিশুকে হারিয়েছে। তবে তাদের প্রশস্ত, দ্রুত প্রবাহিত নদী পার হতে সাঁতার কাটতে হবে, যেখানে তারা নিরাপদে পৌঁছানোর আগে প্রায় ডুবেই যাচ্ছিল। চলচ্চিত্রের শেষে নওরঙ্গিয়া রমার পেটের উপর কান পেতে অনাগত সন্তানের হৃৎস্পন্দন শোনার জন্য।   পাত্র-পাত্রী   নাসিরউদ্দিন শাহ - নওরঙ্গিয়া  শাবানা আজমী - রমা  ওম পুরি - রাম নরেশ (গ্রাম প্রধান)  উৎপল দত্ত - জমিদার  অনিল চ্যাটার্জী - স্কুলমাস্টার  মোহন আগাশে - হরি, বাড়িওয়ালার ভাই  কামু মুখোপাধ্যায় - পাট মিল সরদার  রুমা গুহ ঠাকুর্তা - স্কুলমাস্টারের স্ত্রী  উষা গাঙ্গুলি - পাটকল শ্রমিকের স্ত্রী  রূপা গাঙ্গুলি  কল্যাণ চ্যাটার্জী  সুনীল মুখোপাধ্যায় - কলকাতা ফুটপাতে বাসিন্দা  বিমল দেব - পিগেরির এজেন্ট   পুরস্কার   গৌতম ঘোষ এবং পার্থ ব্যানার্জির জন্য সেরা চিত্রনাট্য  নাসিরউদ্দিন শাহের জন্য সেরা অভিনেতার জাতীয় চলচ্চিত্র পুরস্কার  শাবানা আজমির জন্য সেরা অভিনেত্রীর জাতীয় চলচ্চিত্র পুরস্কার  নাসিরউদ্দিন শাহের পক্ষে ভলপ্পি কাপের সেরা অভিনেতা  ভেনিস ফিল্ম ফেস্টিভ্যালে ইউনেস্কোর পুরস্কার  ফিপ্রেসি পুরস্কার  ভার্না ফিল্ম ফেস্টিভ্যালে রেড ক্রস পুরস্কার (১৯৮৭)   তথ্যসূত্র    বহিঃসংযোগ   বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৮৪-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:বিহারের পটভূমিতে চলচ্চিত্র